stanford-oval/wikipedia huggingface dataset:
מצעד הגאווה במונטנגרו
הערות שוליים

↑  Svirčić, Jelena; Fuka, Ivor (2015-12-13). "MONTENEGRO PRIDE: Homofobiju u svoja četiri zida". Lupiga. ארכיון מ-2017-10-05. נבדק ב-2017-08-24.
↑  "Povorka ponosa 18. oktobra u Podgorici". CdM/MINA. 2015-06-26. ארכיון מ-2021-01-22. נבדק ב-2017-08-24.
↑  Stevanović, Katarina (2013-06-24). "Incidenti u Budvi". Vreme. נבדק ב-2017-09-24.
↑  Otašević, Vlado; MINA (2013-06-22). "Gej parada 24. jula u Budvi, šta misle građani o tome?". Vijesti. נבדק ב-2017-09-24.
↑  "Neredi u Budvi, napadnuti učesnici Parade ponosa". Bh-index. 2013-06-24. ארכיון מ-2013-08-06. נבדק ב-2017-09-24.
↑  "Prvi "Montenegro Pride" u Podgorici: "Gej mostovi na Morači, vi spajate rastavljene"(VIDEO)". Analitika – informativni portal. 20 באוקטובר 2013. ארכיון מ-2021-01-22. נבדק ב-2017-09-24. {{cite web}}:  (עזרה)
↑  "Podgorica Pride: Šetnja od Hiltona do stare zgrade Vlade". Vijesti. 20 באוקטובר 2013. נבדק ב-2017-09-24. {{cite web}}:  (עזרה)
↑  Redžić, Nebojša (20 באוקטובר 2013). "U Podgorici održana parada LGBT zajednice". Glas Amerike. נבדק ב-2017-09-24. {{cite web}}:  (עזרה)
↑  Montenegro Pride, www.facebook.com
מחקר התקדמות באוריינות קריאה בין-לאומית

מחקר התקדמות באוריינות קריאה בין-לאומית (באנגלית: Progress in International Reading Literacy Study או בקיצור PIRLS) הוא מחקר בין-לאומי של הישגי קריאה לתלמידי כיתה ד', אשר מבוצע על ידי האיגוד הבין-לאומי להערכת הישגים חינוכיים. בישראל מבוצע המחקר על ידי הרשות הארצית למדידה והערכה בחינוך (ראמ"ה), יחידת סמך עצמאית במשרד החינוך. על פי הצהרת משרד החינוך הישראלי: "המחקר מתמקד בבחינת מיומנויות הבנת הנקרא, השגת יעדי קריאה, התנהגויות ועמדות כלפי קריאה, וזאת באמצעות שימוש במטלות קריאה המשקפות מגוון תהליכי קריאה ובשאלונים המופנים לתלמיד, להורה, למורה ולמנהל. המחקר בוחן את מגמות השינוי באוריינות שפתית לאורך השנים, בין מחקר אחד למשנהו, ונערך במחזוריות של אחת לחמש שנים."
היסטוריה

PIRLS הוא אחד המחקרים הגדולים בעולם בנושא אוריינות קריאה. מחקרים באוריינות קריאה נערכו עוד קודם לשנת 2001. PIRLS הוא היורש של מחקר האיגוד הבינלאומי להערכת הישגים חינוכיים שהחל בשנת 1970 ונמשך עד לשנת 1991 בדמות מחקר באוריינות קריאה. בשנת 2001 החלה מגמה של מחקר מחזורי בן חמש שנים. על ידי ביצוע המחקר בכל חמש שנים, מתאפשר למדינות לעקוב אחרי רמת האוריינות של ילדיהן. בשנת 2001 נאסף גם מידע רקע אודות תלמידים ובתי ספר. בשנת 2006 המבחן תוכנן כך שיבדוק מגמות באוריינות הקריאה של ילדים, מדיניות ופרקטיקות חינוך הנוגעים לאוריינות. המבחן העריך גם בגוון של אסטרטגיות בהבנת הנקרא, בשני תחומים עיקריים: קריאת ספרות וקריאה אינפורמטיבית; המבחן בדק תלמידים בכיתה ד'. מבין המשתתפים ב-PIRLS 2006, 26 מדינות ושתי פרובינציות קנדיות השתתפו גם ב-PIRLS 2001. עבור מבחן PIRLS 2011 פותחו כלי הערכת קריאה חדשים ששולבו עם מבחר כלים מהמבחנים הקודמים בשנים 2001 ו-2006; המבחן הציג כלים חדשניים להערכת הבנת הנקרא שאפשרו לבחון את השינויים מאז שנת 2001.
מחזורים > PIRLS 2001

מבחן PIRLS 2001 היה המחזור הראשון של הערכת מגמות ההישגים באוריינות קריאה, מדיניות ופרקטיקות הוראת אוריינות קריאה. המחקר בחן שלושה היבטים של אוריינות קריאה: תהליכי הבנה, מטרות קריאה, התנהגות ועמדות כלפי קריאה. 35 מדינות לקחו חלק במחזור הראשון בו נבחנו תלמידי כיתה ד'.
מחזורים > PIRLS 2006

PIRLS 2006 בחן 215,000 תלמידים מ-46 מערכות חינוך ברחבי העולם. PIRLS 2011 (מחזור המחקר האחרון עד כה) נערך והתוצאות פורסמו בדצמבר 2012. מנהלי המחקר הבינלאומי PIRLS, אינה ו.ס. מוליס ומייקל א. מרטין, ממכללת בוסטון מסבירים: "תוצאות הישגי הקריאה מציגות בפני כל מדינה את ההזדמנות לבחון מדיניות ופרקטיקות חינוך למול תבחין בינלאומי מוגדר, כאשר הדו"ח המתקבל מכיל מידע עשיר אודות ניסיונות האוריינות הראשונים של ילדים והוראת הקריאה".
PIRLS 2006 העריך טווח רחב של אסטרטגיות הבנת הנקרא בשני סוגי קריאה: קריאת ספרות וקריאה אינפורמטיבית. המבחן בהבנת הנקרא בדק ארבעה תהליכים:
אחזור מידע אותו התבקשו התלמידים למצוא
הסקת מסקנות
פירוש ושילוב מידע ורעיונות
בחינת והערכת תוכן, שפה ורכיבי טקסט
במחזור השני השתתפו 41 מדינות שהעריכו את תלמידי כיתה ד'.
מחזורים > PIRLS 2011

שילוב שאלות מהמבחנים הקודמים עם קטעי הערכה  ושאלות חדשות שפותחו במיוחד הפכו את מבחן PIRLS 2011 לכלי חדשני להערכת הבנת הנקרא באופן שאיפשר לבחון את השינויים שהתחוללו משנת 2001. אוכלוסיית הנבחנים הבינלאומית של PIRLS 2011 הורכבה מתלמידי כיתות ד' בגיל ממוצע של 9.5. הפעם הוצע לראשונה גם מבחן prePIRLS, מבחן מקדים להערכת כישורי קריאה בסיסיים כגשר לקראת המבחן המלא במדינות בהן רוב הילדים עדיין מפתחים כישורי קריאה בשנים האחרונות לחינוך היסודי.
דרכי הערכה

מבחן PIRLS בנוי מהשאלון הראשי, המכיל מבחן הבנת הנקרא בכתב ושאלון רקע. קבוצת פיתוח הקריאה של PIRLS (RDG) ומתאמי המחקר הלאומיים (NRCs) מהמדינות המשתתפות משתפים פעולה לפיתוח מטלות הקריאה. המטלות מכוונות לשלושה תחומים עיקריים באוריינות הקריאה: תהליכי ההבנה, מטרות הקריאה והתנהגות וגישות כלפי קריאה. שאלון הרקע משמש על מנת לבדוק את התנהגויות הקריאה והגישה כלפי קריאה. המבחן הכתוב  מתוכנן להערכת תהליכי ההבנה ואת מטרות הקריאה. במסגרת המחקר נבדקות שתי מטרות קריאה: קריאת ספרות וקריאה לשם רכישת מידע ושימוש בו. כל תלמיד נדרש להשלים שני קטעים בתוך 80 דקות, ופרק זמן נוסף להשלמת המבחן. המבחן כולל בסך הכל 8 קטעים: ארבעה קטעים לכל מטרת קריאה שנבדקת. "עם שמונה קטעי קריאה בסך הכל, אבל רק שניים המוצגים לכל תלמיד, הקטעים והפריטים המלווים אותם פוזרו בין 10 גרסאות של מחברות בחינה לפי נוסחת דגימה - שני קטעים למחברת, באופן שבו שני קטעים שונים יוצלבו באותה מחברת במספר הצירופים הגבוה ביותר האפשרי".
שאלון רקע

שאלון הרקע של המחקר מחולק לכמה חלקים:
בית/הורים - שאלון זה כולל שאלות לגבי "ניסיונות הקריאה הראשונים של התלמידים, אינטראקציות קריאה בין הורים לילדים, הרגלי קריאה וגישות כלפי קריאה, קשרי בית-בית ספר ומחוונים דמוגרפיים וחברתיים-כלכליים".
תלמידים - השאלון הזה כולל שאלות אודות "ניסיונות מודרכים, תפיסות עצמי וגישות לגבי קריאה, הרגלי קריאה מחוץ לכותלי בית הספר, שימוש במחשב, מקורות ביתיים לאוריינות ומידע דמוגרפי בסיסי."
מורים - שאלון זה כולל שאלות אודות "מאפייני הכיתה הנבדקת, פעילויות הדרכה להוראת קריאה, משאבים כיתתיים, פרקטיקות הערכה, ולגבי השכלת המורים, הכשרתם וההזדמנויות לפיתוחם המקצועי."
בתי ספר - השאלון הזה כולל שאלות לגבי "מאפייני אזור הרישום ובית הספר, התנהלות בית הספר בהוראת קריאה, משאבי בית הספר והצוות, קשרי בית-בית ספר וסביבת בית הספר."
ארגונים משתתפים

האיגוד הבינלאומי להערכת הישגים חינוכיים (IEA), שמרכזו באמסטרדם
מרכז המחקר הבינלאומי (International Study Center|ISC), במכללת בוסטון
הלשכה הקנדית המרכזית לסטטיסטיקה
השירות לבדיקת מערכות חינוך בפרינסטון, ניו ג'רזי
הקרן הלאומית למחקרי חינוך בבריטניה (NFER)
קבוצת פיתוח הקריאה (RDG)
מדינות משתתפות

| PIRLS 2001 | PIRLS 2006 | PIRLS 2011 | prePIRLS 2011 |
| --- | --- | --- | --- |
| ארגנטינה | אוסטריה | אוסטרליה | בוצואנה |
| בליז | בלגיה (פלמית) | אוסטריה | קולומביה |
| בולגריה | בלגיה (צרפתית) | אזרבייג'ן | דרום אפריקה |
| קנדה (אונטריו וקויבק) | בולגריה | בלגיה (צרפתית) |  |
| קולומביה | קנדה (אלברטה, בריטיש קולומביה, נובה סקוטיה, אונטריו וקוויבק) | בוצואנה |  |
| קפריסין | טאיפה הסינית | בולגריה |  |
| צ'כיה | דנמרק | קנדה (אלברטה, אונטריו וקוויבק שימשו כבסיס להשוואה) |  |
| אנגליה | אנגליה | טאיפה הסינית |  |
| צרפת | צרפת | קולומביה |  |
| גרמניה | גיאורגיה | קרואטיה |  |
| יוון | גרמניה | צ'כיה |  |
| הונג קונג | הונג קונג | דנמרק |  |
| איסלנד | הונגריה | אנגליה |  |
| איראן | איסלנד | פינלנד |  |
| ישראל | אינדונזיה | צרפת |  |
| איטליה | איראן | גיאורגיה |  |
| כווית | ישראל | גרמניה |  |
| לטוויה | איטליה | הונדורס |  |
| ליטא | כווית | הונג קונג |  |
| מקדוניה | לטוויה | הונגריה |  |
| מולדובה | ליטא | אינדונזיה |  |
| מרוקו | לוקסמבורג | איראן |  |
| הולנד | מקדוניה | אירלנד |  |
| ניו זילנד | מולדובה | ישראל |  |
| נורווגיה | מרוקו | איטליה |  |
| רומניה | הולנד | ליטא |  |
| רוסיה | ניו זילנד | מלטה |  |
| סקוטלנד | נורווגיה | כווית |  |
| סינגפור | פולין | מרוקו |  |
| סלובקיה | קטאר | הולנד |  |
| סלובניה | רומניה | ניו זילנד |  |
| שוודיה | רוסיה | צפון אירלנד |  |
| ארצות הברית | סקוטלנד | נורווגיה |  |
|  | סינגפור | עומאן |  |
|  | סלובקיה | פולין |  |
|  | סלובניה | פורטוגל |  |
|  | דרום אפריקה | קטאר |  |
|  | ספרד | רומניה |  |
|  | שוודיה | רוסיה |  |
|  | טרינידד וטובגו | סעודיה |  |
|  | ארצות הברית | סינגפור |  |
|  |  | סלובקיה |  |
|  |  | סלובניה |  |
|  |  | דרום אפריקה |  |
|  |  | ספרד (אנדלוסיה כבסיס להשוואה) |  |
|  |  | שוודיה |  |
|  |  | טרינידד וטובגו |  |
|  |  | איחוד האמירויות (אבו דאבי ודובאי כבסיס להשוואה) |  |
|  |  | ארצות הברית (פלורידה כבסיס להשוואה) |  |
מחקרים עתידיים

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
PIRLS 2016 הוא המחזור הרביעי בסדרת המחקרים, בהמשך לPIRLS 2001, 2006 ו-2011. כל המדינות, המוסדות והסוכנויות המעורבות במחזורי ההערכות PIRKS עבדו בשיתוף פעולה לבניית האמצעים הכוללים והחדשניים ביותר להערכת הבנת הנקרא, מהמחקר הראשון בשנת 2001 ובשיפורו בכל מחזור שבוצע מאז. PIRLS מנוהל בידי קבוצת המחקר הבינלאומית TIMSS & PIRLS במכללת בוסטון.
ראו גם

משרד החינוך
אוריינות
הערות שוליים

↑  http://cms.education.gov.il/EducationCMS/Units/Rama/MivchanimBenLeumiyim/OdotPearls.htm
↑
↑  http://www.iea.nl/pirls_2011.html
↑  http://www.iea.nl/pirls_2001.html
↑  An Overview of PIRLS 2006: Design, Results and  Subsequent Analysis, Oliver Neuschmidt,  IEA Data Processing and Research Center Ina V.S. Mullis and Michael O. Martin, TIMSS & PIRLS International Study Center 
Boston College, http://www.iaea2008.cambridgeassessment.org.uk/ca/digitalAssets/180462_Neuschmidt.pdf
↑  http://www.timss.org/
↑
↑  http://www.iea.nl/pirls_2006.html
↑  http://www.iea.nl/pirls_2011.html
↑
↑  http://timss.bc.edu/pirls2001i/pdf/P1_IR_A.pdf
↑  http://timssandpirls.bc.edu/pirls2016/downloads/P16_FW_Intro.pdf
| --- | --- |
בקרת זהויות :  NLI: 987007461592205171  LCCN: n2006045310  NKC: ko2011425768  VIAF: 131563814   WorldCat (עם VIAF): 131563814
מייק לורנס

אין תמונה חופשית
מייקל סטיבן (מייק) לורנס (באנגלית: Michael Steven (Mike) Lawrence; ‏נולד ב־28 במאי 1940) הוא מומחה ברידג' אמריקאי: שחקן, תאורטיקן, מורה וכותב ספרים. זכה פעמיים באליפות העולם ופעמים רבות בתחרויות חשובות בארצות הברית. לורנס כתב מספר רב של ספרים על ברידג'. ללורנס לא היה שותף קבוע לאורך מספר שנים רב, אבל בין שותפיו למשך שנתיים או יותר היו כמה מהשחקנים הבולטים בארצות הברית: סטנסבי, בוב האמן, בלומנטל, אדי קנטר, וייצ'סל ומתיו גרנווטר.
ביוגרפיה

לורנס, יליד סן פרנסיסקו שבקליפורניה, התחיל לשחק ברידג' כאשר היה סטודנט לכימיהבאוניברסיטת קליפורניה. כתוצאה מהתפוצצות שגרם בטעות במהלך ניסוי נפצע בידו, ובמשך שלושה שבועות לא היה מסוגל לכתוב. כתוצאה מכך נאלץ לדחות את המבחנים הסופיים של לימודיו. בתקופת הביניים התחיל לשחק ברידג', שהפך לעיסוקו העיקרי. בשנת 1968 הוזמן על ידי אירה קורן להשתתף בקבוצת הברידג' Dallas Aces. שותפו בקבוצה זו היה בובי גולדמן. לורנס וגולדמן שיחקו בשיטת 2 על 1 מחייבת למשחק מלא (2/1 game forcing). לאחר שזכו במספר תחרויות חשובות בארצות הברית בשנים 1970 ו-1971 זכו באליפות העולם לאחר תקופה ארוכה בה זכתה הקבוצה הכחולה. בשנת 1973 עזב את קבוצת ה-Dallas Aces. בהשפעתו של אירה כהן התחיל ללמד ברידג' ולכתוב ספרי ברידג', חרף התנגדותו לעשות זאת. לורנס כתב יותר מ-20 ספרי ברידג'. הוא זכה מספר פעמים בפרס של ספר השנה בברידג' (book-of-the-year awards). מיק לורנס תרם רבות לפיתוח שיטת 2 על 1 מחייבת למשחק מלא.

 מיק לורנס נוסע בתדירות גבוהה ללמד ברידג' בארצות אחרות. בנוסף לכך פיתח תוכנות ללימוד ברידג' ביחד עם
Fred Gitelman.

 לורנס נשוי לקרין.
הישגים בולטים > הישגים בתחרויות

אליפות העולם לקבוצות (Bermuda Bowl) מקום ראשון בשנים 1970 ו-1971 קבוצת ה-Dallas Aces, שייצגה את ארצות הברית ובשנת 1987 עם נבחרת ארצות הברית. שותפו היה יו רוס ומשתתפים נוספים בנבחרת היו: Bob Hamman, בובי וולף, מרטל וסטנסבי. מקום שני בשנים 1973 ו-1989.
מקום שני באולימפיאדה לקבוצות פתוחות בשנת 1972
חמש זכיות במקום ראשון ב-Vanderbilt Cup בשנים 1967, 1971, 1973, 1977 ו-1985 ופעם אחת במקום שני בשנת 1970. תחרות זו היא אליפות ארצות הברית לקבוצות בשיטת נוק-אאוט.
שלוש זכיות במקום ראשון ב-Reisinger בשנים 1970, 1977 ו-1980
מקום ראשון בתחרות Spingold (תחרות קבוצות חזקה של התאגדות הברידג' האמריקאית בשיטת נוק-אאוט) בשנת 1969. מקום שני בתחרות זו בשנים 1970, 1976, 1980 ו-1985.
שלוש זכיות במקום ראשון ב-Reisinger. (אליפות צפון-אמריקה לקבוצות בשיטת Board A Match) בשנים 1965, 1970, 1977 ו-1980. בשנת 1965 נקרא תחרות זו Chicago. מקום שני בתחרות זו בשנת 1983.
מקום ראשון באליפות צפון-אמריקה לקבוצות גברים בשיטת Board A Match בשנים 1964 ו-1968. מקום שני בתחרות זו בשנת 1969.
מקום ראשון בתחרות Life Master Pairs בשנת 1984. מקום שני בשנת 1978.
מקום ראשון ב-Grand National Teams בשנת 1987. תחרות זו היא אליפות ארצות הברית לקבוצות בשיטת נוק-אאוט.
מקום ראשון ב-Master Mixed Teams בשנת 1992
שלוש זכיות במקום ראשון באליפות ארצות הברית לקבוצות בשנים 1969, 1971 ו-1989
זכייה במקום ראשון לקבוצות בתחרות ההזמנה Cavendish בשנת 1985. תחרות זו היא תחרות הברידג' עם הפרסים הגבוהים ביותר.
מקום שני באליפות צפון-אמריקה לקבוצות בשיטה שווייצרית בשנת 1996.
מקום שני ב-Jacoby Open Swiss Teams בשנת 1994
מקום שני בתחרות Edgar Kaplan Blue Ribbon Pairs בשנים 1965, 1968, 1971 ו-1983.
הישגים בולטים > פרסים

Goren Trophy בשנת 1965. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן במספר תחרויות החשובות המאורגנות על ידה (הליגה האמריקאית, Reisinger ,Vanderbilt Cup, Spingold).
ספרים שכתב

הייחוד של ספרי הברידג' הרבים שכתב מיק לורנס, הוא בכך, שהם נוגעים גם בהיבטים ובנושאים שספרי ברידג' אחרים אינם נוגעים.
ספרים שכתב > ספרי ברידג'

How to Rread Your Opponent Cards . נכתב ב-1973. נבחר על ידי Alfred Sheinwold כספר הברידג' של השנה.
How to Read Your Opponent's Cards: The Bridge Experts' Way to Locate Missing High Cards. פורסם בשנת 1974 ובמרץ 2006.
Introduction to Contract Bridge and Point Count Bidding ביחד עם Gerald Fox. פורסם בשנת 1975.
Judgment of Bridge נכתב ב-1976.
The Complete Book on Overcalls in Contract Bridge. נכתב ב-1980. נבחר על ידי Alfred Sheinwold כספר הברידג' של השנה. פורסם שוב בשנת 2009.
The Complete Book on Hand Evaluation in Contract Bridge בשנת 1983 ובשנת 1993.
The Complete Book on Balancing in Contract Bridge בשנת 1981 ובשנת 1993.
The Complete Book on Takeout Doubles בשנת 1994
The Complete Guide to Passed Hand Bidding בשנת 1989
The Complete Guide to Contested Auctions בשנת 1992
True Bridge Humor בשנת 1980
Play Bridge with Mike Lawrence בשנת 1983
Play a Swiss Team of Four with Mike lawrence
Dynamic Defense בשנת 1982.
False Cards בשנת 1986 ובשנת 2003
Mike Lawrence's Workbook on the Two Over One System בשנת 1987 בשנת 1993
Cards Combination
Standard Bridge Bidding for the 21st Century נכתב בשנת 2000 ביחד עם מקס הרדי.
Workbook on the Two Over One System
The Jacoby and Texas Transfers Convention בשנת 1983
The Jacoby and Texas Transfers Convention בשנת 1983
The Lebensohl Convention בשנת 1983
Major Suit Raises בשנת 1983
Partnership Understandings בשנת 1983 ובשנת 1990
Winning Bridge Intangibles נכתב בשנת 1985 ביחד עם Keith Hanson
Disturbing Opponents No Trump בשנת 1995
Mike Lawrence's Opening Leads בשנת 1996
Opening Leads for Acol Players נכתב בשנת 1997 ביחד עם Ron Klinger
Double! New Meaning for an Old Bid בשנת 2002
I Fought the Law of Total Tricks נכתב בשנת 2004 ביחד עם Anders Wirgen
ספרים שכתב > ספרים בנושאים אחרים

Winning Backgammon ספר על שש בש פורסם בשנת 1975
Scrabble ספר על שבץ-נא פורסם בשנת 1987.
ראו גם

אדגר קפלן
אוסוואלד ג'קובי
אריק רודוול
בניטו גארוצו
גאייר הלגמו
ג'ורג'ו בלאדונה
טרנס ריס
פאול שטרן
פייטרו פורקה
קיט וולסי
ריקסי מרקוס
הערות שוליים

↑  About Mike Lawrence, האתר של מיק לורנס
| --- | --- |
בקרת זהויות :  NLI: 987007433852805171  PLWABN: 9810656458405606  BnF: cb126935295 (data)  ISNI: 0000 0001 1488 5362  LCCN: nb2014004787  NTA: 072597399  SUDOC: 154691380  VIAF: 21118984   WorldCat (עם VIAF): 21118984
מצר באדונג

| --- | --- |

 מידע כללי
 מקשר:  בין האוקיינוס ההודי למצר לומבוק
 מפריד:  בין האי באלי לאי נוסה פנידה
 סוג:  מצר ים 
 מידות
 אורך:  60 ק"מ
 רוחב מזערי:  12 ק"מ
 רוחב ממוצע:  20
 ‏עומק ממוצע:  כ-100 מטר
 מידע נוסף
 מדינות באגן הניקוז:  אינדונזיה אינדונזיה
 איים:  נוסה למבונגאן, נוּסָה צֶ'נִינְגַאן
 קואורדינטות:  8°37′50″S 115°23′17″E﻿ / ﻿8.63056°S 115.38806°E﻿ / -8.63056; 115.38806
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמצר באדונג(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמצר באדונג
 
מְצַר בָּאדוּנְג (באינדונזית: Selat Badung) הוא מצר ים באינדונזיה (בארכיפלג המלאי), בחלקו הדרום-מערבי של מצר לומבוק, בין האי באלי מצפון-מערב לאי נוסה פנידה (אנ') מדרום-מזרח. המצר מקשר בין האוקיינוס ההודי שמדרום לו לבין חלקו הצפוני של מצר לומבוק שמצפונו.
רוחבו של המצר הוא כ-20 ק"מ, עומקו פחות מ-100 מטר ואורכו כ-60 ק"מ.
מצר באדונג בין חלקו הדרומי-מזרחי של האי באלי משמאלו, לבין האיים נוסה למבונגאן ונוסה פנידה, מימינו
האי נוּסָה לֶמְבּוֹנְגָאן (Nusa Lembongan) הצמוד לחופו הצפון מערבי של נוסה פנידה, משתרע על שטח של כ-8 קמ"ר, מונה 5,000 נפש ומופרד מהאי באלי על ידי מצר באדונג, שרוחבו כ-12 ק"מ בנקודה זו. בין האי נוסה למבונגאן לאי נוסה פנידה נמצא אי זעיר נוּסָה צֶ'נִינְגַאן (Nusa Ceningan) אליו אפשר להגיע בקלות בהליכה רגלית או באופניים דרך גשר תלוי. האי מציע נופים מרהיבים ומושך אליו את גולשי הגלים.
בתקופת מלחמת העולם השנייה, בפברואר 1942, נערך באזור המצר קרב מצר באדונג (אנ').
בצי ארצות הברית נקראה ספינה יו אס אס בָּאדוּנג סטרֵייט (USS Badoeng Strait) על שמו של המצר.
הערות שוליים

↑  לגבי עומקו, ראו: R. Dwi Susanto, Leonid Mitnik and Quanan Zheng, "Ocean Internal Waves Observed in the Lombok Strait," Oceanography, Vol. 18, No. 4 (December 2005), p. 83
| דגל אינדונזיה גופי מים באינדונזיה |
| --- | --- | --- |
| אוקיינוסים | האוקיינוס ההודי • האוקיינוס השקט |  |
| ימים | ים אנדמן • ים אראפורה • ים באלי • ים בנדה • ים ג'אווה • ים האלמאהרה • ים טימור • ים מאלוקו • ים סאבו • ים סין הדרומי • ים סלבס • ים סראם • ים פלורס |  |
| מצרי ים | מצר אומבאי • מצר אלאס • מצר אלור • מצר באדונג • מצר באלי • מצר באנגקה • מצר גאספאר • מצר דמפייר • מצר ווטאר • מצר לומבוק • מצר מאדורה • מצר מלאקה • מצר מנטאוואי • מצר מקאסאר • מצר סאפה • מצר סומבה • מצר סונדה • מצר סינגפור • מצר קארימאטה • מצר ריאו |  |
| מפרצים | מפרץ באליקפאפאן • מפרץ בונה • מפרץ בינטוני • מפרץ ג'קרטה • מפרץ טומיני • מפרץ סאלה • מפרץ סנדרוואסי |  |
ערך זה הוא קצרמרבנושא גאוגרפיה של אינדונזיה. אתם מוזמנים לתרום לוויקיפדיה ו.
מצר בוניפאצ'יו

| --- | --- |

 מידע כללי
 על שם:  Bonifacio 
 מיקום:  הים התיכון 
 סוג:  מצר ים 
 מידע נוסף
 מדינות באגן הניקוז:  צרפת, איטליה 
 קואורדינטות:  41°18′43″N 9°12′46″E﻿ / ﻿41.311944444444°N 9.2127777777778°E﻿ / 41.311944444444; 9.2127777777778
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמצר בוניפאצ'יו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמצר בוניפאצ'יו
 
מראה המצרים מחופי סרדיניה. קורסיקה נראית באופק
מצר בוניפאצ'יו (באיטלקית: Bocche di Bonifacio, בצרפתית: Bouches de Bonifacio) הוא מצר ים בין סרדיניה וקורסיקה. רוחבו כשבעה ק"מ והוא מפריד בין הים הטירני לבין האגן המערבי של הים התיכון. שמו של המצר בא מהעיירה בוניפאצ'יו השוכנת לחופו הצפוני בקורסיקה.
מכיוון שמיצר בוניפציו הוא אחד האזורים הבולטים בים התיכון מבחינת המגוון הביולוגי, נקטו צרפת ואיטליה גישה מגבילה לניווט, במובן זה שלספינות צרפתיות או איטלקיות הנושאות סחורה מסוכנת אסור לעבור במיצר. כמו כן נחתם ברומא ב-25 בנובמבר 1999 הסכם פלגוס ליצירת מחסה בטוח ליונקים ימיים על ידי צרפת, איטליה ונסיכות מונקו.
המצר ידוע לשמצה בקרב מלחים ויורדי ים בשל תנאי מזג האוויר הקשים השוררים בו ובשל שרטונים ומכשולים אחרים שנמצאים בו. אסון השייט הידוע ביותר בתולדותיו אירע ב-15 בפברואר 1855 בעת מלחמת קרים, כאשר הפריגטה הצרפתית סמילנט (Sémillante) שהייתה בדרכה מנמל טולון לים השחור, עלתה על שרטון וטבעה על כל 750 נוסעיה. באסון נוסף שאירע בשנת 1993 טבעה מכלית במצר ומאז נאסרה העברת חומרים מסוכנים דרכו.
קו מעבורת סדיר חוצה את המצר מקורסיקה לסרדיניה.
הערות שוליים

↑  Strait of Bonifacio, EUROPEAN STRAITS INITIATIVE
| --- | --- |
בקרת זהויות :  VIAF: 246329090   WorldCat (עם VIAF): 246329090
מצר באלי

| --- | --- |
מצר באלי המפריד בין ג'אווה משמאל לבאלי מימין (15 בספטמבר 2012)
מצר באלי המפריד בין ג'אווה משמאל לבאלי מימין (15 בספטמבר 2012)
 מידע כללי
 מקשר:  בין האוקיינוס ההודי לבין ים באלי
 מפריד:  בין האי באלי לאי ג'אווה
 סוג:  מצר ים 
 מידות
 רוחב מזערי:  2.4 ק"מ
 עומק מרבי:  60 מטר
 מידע נוסף
 מדינות באגן הניקוז:  אינדונזיה אינדונזיה
 ערים:  גילימנוק, קטאפאנג
 קואורדינטות:  8°6′0″S 114°25′30″E﻿ / ﻿8.10000°S 114.42500°E﻿ / -8.10000; 114.42500
  (למפת אינדונזיה מוגדלת) ג'קרטה נוסאנטארה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמצר באלי(למפת אינדונזיה רגילה) ג'קרטה נוסאנטארה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמצר באלי
 
מצר באלי (באינדונזית: Selat Bali) הוא מצר ים באינדונזיה בין האי באלי ממזרח לאי ג'אווה ממערב. המצר מקשר בין האוקיינוס ההודי שמדרום לו לבין הים הבאלי (אנ') (שבאוקיינוס השקט) שמצפונו.
רוחבו של המצר בנקודה הצרה ביותר הוא 2.4 קילומטרים. מימיו רדודים יחסית – בין 40 ל-50 מטרים עומקם, ועומקו המרבי – כ-60 מטרים (לשם השוואה עומקו של מצר לומבוק מגיע לכ-1,400 מטרים). בעידן הקרח ניתן היה לעבור רגלית בין האיים באלי וג'אווה.
מעבורת חוצה את המצר ומקשרת בין נמל קטאפאנג (Ketapang) במזרח ג'אווה לבין נמל גילימנוק (צר') במערב האי באלי.
הערות שוליים

↑  מזרחית וצפונית לגילימנוק (מעבר ל'מפרץ גילימנוק' וגם לחופי המצר) שוכן הפארק הלאומי של מערב באלי (West Bali National Park ‏,Taman Nasional Bali Barat) שבו תועדו כ-160 מיני עופות כולל מיינת באלי (אנ'), או בשמה המדעי Leucopsar rothschildi, שנמצאת בסכנת הכחדה חמורה (לחצו לצפייה בציפור הלבנה עם עיניים כחולות  ).
1 2  גילימנוק וקטאפאנג הם למעשה יישובים. בגילימנוק נמנו 8,352 תושבים, ואילו בקטאפאנג – 16,989 (נכון לשנת 2010).
↑  גילי חסקין, "באלי - מבט כללי", באתר הבית של גילי חסקין.
↑  "ג'אווה: הגעה ועזיבה", העולם ברשת: אתר הבית של מדריכי שטיינהרט שרב. קו מעבורות זה משמש תיירים רבים. המעבר נמשך כשעה.
| דגל אינדונזיה גופי מים באינדונזיה |
| --- | --- | --- |
| אוקיינוסים | האוקיינוס ההודי • האוקיינוס השקט |  |
| ימים | ים אנדמן • ים אראפורה • ים באלי • ים בנדה • ים ג'אווה • ים האלמאהרה • ים טימור • ים מאלוקו • ים סאבו • ים סין הדרומי • ים סלבס • ים סראם • ים פלורס |  |
| מצרי ים | מצר אומבאי • מצר אלאס • מצר אלור • מצר באדונג • מצר באלי • מצר באנגקה • מצר גאספאר • מצר דמפייר • מצר ווטאר • מצר לומבוק • מצר מאדורה • מצר מלאקה • מצר מנטאוואי • מצר מקאסאר • מצר סאפה • מצר סומבה • מצר סונדה • מצר סינגפור • מצר קארימאטה • מצר ריאו |  |
| מפרצים | מפרץ באליקפאפאן • מפרץ בונה • מפרץ בינטוני • מפרץ ג'קרטה • מפרץ טומיני • מפרץ סאלה • מפרץ סנדרוואסי |  |
| --- | --- |
בקרת זהויות :  NLI: 987007554189905171  GND: 4753992-6  LCCN: sh96005649  VIAF: 236134565   WorldCat (עם VIAF): 236134565 
ערך זה הוא קצרמרבנושא גאוגרפיה של אינדונזיה ובנושא גופי מים. אתם מוזמנים לתרום לוויקיפדיה ו.
מצר באלי והפארק הלאומי של מערב באלי
מפלגת הקרנפים

| --- | --- |

 מדינה:  קנדה
 תקופת הפעילות:  1963–1993 (כ־30 שנה) 
 אידאולוגיות:  סאטירה
 www.partyrhino.ca
מפלגת הקרנפים (בצרפתית: Parti Rhinocéros, באנגלית: Rhinoceros Party) היא מפלגת מחאה סאטירית קנדית.
המפלגה, שהבטיחה "לא לקיים אף הבטחה", הבטיחה בדרך כלל דברים שהיו בלתי-אפשריים, בעיקר כדי לבדר את הציבור. כל זאת כמחאה כנגד המערכת הפוליטית.
היסטוריה

את מפלגת הקרנפים הקים בשנת 1963 ז'אק פרון, שאף התמודד ב-1979 במחוז הבחירה של ראש הממשלה המכהן דאז, פייר אליוט טרודו.
בשנים 1993–2007 המפלגה לא הייתה פעילה לאחר שהתקבל חוק שחייב מפלגה להריץ מועמדים לפרלמנט ב-50 מחוזות בחירה לפחות, דבר שהיה כרוך בעלות כספית גבוהה מדי עבור המפלגה. בשנת 2004 בוטלה מגבלה זו, ובעקבות כך הוקמה מחדש המפלגה בשם "מפלגת הקרנפים החדשה" (Neo-Rhino) והריצה מספר מועמדים בבחירות הכלליות והמיוחדות בשנים 2007–2009. לאחר מכן, שינתה המפלגה את שמה לשם המקורי - "מפלגת הקרנפים".
מקור השם

המפלגה נקראה על שמו של קרנף שהתמודד בבחירות לעיריית סאו פאולו שבברזיל. מפלגת הקרנפים הקנדית אף בחרה כמנהיג המפלגה קרנף צר-שפה בשם קורנליוס הראשון שהתגורר בגן חיות בקוויבק. המפלגה טענה שקרנף הוא שם ראוי למפלגה פוליטית, מכיוון שקרנפים, בדומה לפוליטיקאים, "הם בעלי עור עבה, נעים לאט, אינם חכמים, נעים מהר בעת סכנה ויש להם קרניים שעירות הגדלות במרכז ראשם".
המפלגה נקראה גם "המפלגה המרקסיסטית-לנוניסטית", אך לא על שם קרל מרקס וולדימיר לנין, כי-אם על שם גראוצ'ו מרקס וג'ון לנון.